stanford-oval/wikipedia huggingface dataset:
จุมพล มั่นหมาย
คดีความ

สำนักงานตำรวจแห่งชาติแจ้งดำเนินคดีรุกป่า ลงวันที่ 6 กุมภาพันธ์ พ.ศ. 2560และสำนักพระราชวังลงโทษไล่ออกจากราชการในวันที่ 27 กุมภาพันธ์ พ.ศ. 2560 ฐานประพฤติชั่วร้ายแรง ใช้ตำแหน่งหน้าที่ราชการไปในทางที่ไม่ถูกต้อง และได้ถูกจับกุมพร้อมพวกในช่วงเวลาต้นเดือนมีนาคม พ.ศ. 2560 ซึ่งหนึ่งในนั้นมีนางฐนกรซึ่งเป็นภรรยารวมอยู่ โดยทุกคนยกเว้นจำเลยได้รับการประกันตัว
เครื่องราชอิสริยาภรณ์

จุมพล มั่นหมาย เคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่างๆ ดังนี้
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2518 –  เหรียญราชการชายแดน (ช.ด.)
พ.ศ. 2549 –  เหรียญจักรพรรดิมาลา (ร.จ.พ.)
แหล่งข้อมูลอื่น

พลตำรวจเอก จุมพล มั่นหมาย
ดีเด่น อย่างมีเอกลักษณ์[ลิงก์เสีย]
ตำบลเหล่าแดง

| ตำบลเหล่าแดง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Lao Daeng
แผนที่แสดงที่ตั้งของตำบลเหล่าแดง
ประเทศ: ไทย
จังหวัด: อุบลราชธานี
อำเภอ: ดอนมดแดง
พื้นที่
 • ทั้งหมด: 47 ตร.กม. (18 ตร.ไมล์)
ประชากร (2552)
 • ทั้งหมด: 7,095 คน
 • ความหนาแน่น: 150.95 คน/ตร.กม. (391.0 คน/ตร.ไมล์)
รหัสไปรษณีย์ : 34000
รหัสภูมิศาสตร์: 342402
 ส่วนหนึ่งของสารานุกรมประเทศไทย
ตำบลเหล่าแดง เป็นตำบลหนึ่งใน 4 ตำบลที่อยู่ในเขตการปกครองของ อำเภอดอนมดแดง ซึ่งแยกออกจาก อำเภอเมืองอุบลราชธานี ในปี พ.ศ. 2531 ปัจจุบันตำบลนี้ยังเป็นที่ตั้งของที่ว่าการอำเภอดอนมดแดง
อาณาเขต

ทิศเหนือ ติดต่อกับ ตำบลท่าเมือง อำเภอดอนมดแดง
ทิศตะวันออก ติดต่อกับ ตำบลนาคาย และ ตำบลจิกเทิง อำเภอตาลสุม
ทิศใต้ ติดต่อกับ ตำบลดอนมดแดง อำเภอดอนมดแดง และตำบลกระโสบ อำเภอเมืองอุบลราชธานี
ทิศตะวันตก ติดต่อกับ ตำบลคำไฮใหญ่ อำเภอดอนมดแดง และตำบลหนองบก อำเภอเหล่าเสือโก้ก
ภูมิศาสตร์

มีพื้นที่ 47 ตารางกิโลเมตรหรือประมาณ 60,225 ไร่ ตำบลเหล่าแดงเป็นศูนย์กลางการปกครองของอำเภอดอนมดแดง มีพื้นที่เป็นที่ราบลุ่มแม่น้ำบาง มีลำเซบกไหลมาทางทิศเหนือและไหลมาทางทิศตะวันออกของตำบล
การแบ่งเขตการปกครอง

หมู่ที่ 1 บ้านกลาง
หมู่ที่ 2 บ้านแดง
หมู่ที่ 3 บ้านกระบูน
หมู่ที่ 4 บ้านท่าศิลา
หมู่ที่ 5 บ้านหนองหล่ม
หมู่ที่ 6 บ้านท่าลาด
หมู่ที่ 7 บ้านยางนกหอ
หมู่ที่ 8 บ้านเหล่าแดง
หมู่ที่ 9 บ้านค้อ
หมู่ที่ 10 บ้านวาปี
หมู่ที่ 11 บ้านท่าลาดเหนือ
หมู่ที่ 12 บ้านใหม่แสนสุข
หมู่ที่ 13 บ้านศรีดอนมดแดง
การปกครองส่วนท้องถิ่น

องค์การบริหารส่วนตำบลเหล่าแดง ครอบคลุมพื้นที่ตำบลเหล่าแดงทั้งตำบล โดยมี นายศุภโชค รัตโน เป็นนายกองค์การบริหารส่วนตำบลเหล่าแดง และมีสมาชิกสภาองค์การบริหารส่วนตำบล จำนวน  26 คน โดยมี นางบุญมี เดชะคำภู เป็นประธานสภาองค์การบริหารส่วนตำบลเหล่าแดง และ นายทรงศักดิ์  แก้วดา ปลัดองค์การบริหารส่วนตำบเหล่าแดง
สถานศึกษา

โรงเรียนดอนมดแดงวิทยาคม
โรงเรียนบ้านเหล่าแดง
โรงเรียนบ้านท่าลาด
โรงเรียนบ้านท่าศิลา
โรงเรียนบ้านกระบูน
โรงเรียนบ้านค้อ
สถานพยาบาล

โรงพยาบาลดอนมดแดง
โรงพยาบาลชุมชนเหล่าแดง
สัญญาทางปกครองในกฎหมายฝรั่งเศส
สัญญาทางปกครองในระบบกฎหมายฝรั่งเศส

ประเทศฝรั่งเศสเป็นประเทศที่ใช้ระบบศาลคู่ โดยมีศาลยุติธรรมมีอำนาจพิจารณาพิพากษาคดีทั่วไป และมีศาลปกครองมีอำนาจพิจารณาพิพากษาเกี่ยวกับคดีปกครอง และในกรณีที่มีปัญหาเกี่ยวกับเขตอำนาจศาล ศาลชี้ขาดเขตอำนาจศาล (Tribunal des conflits) จะทำหน้าที่ชี้ขาดตัดสินว่าคดีใดอยู่ในเขตอำนาจของศาลใด
หลักที่ใช้ในการพิจารณาว่าคดีใดเป็นคดีทั่วไปหรือคดีปกครองนั้น  มีวิวัฒนาการมาอย่างเป็นระบบ โดยศาลปกครองฝรั่งเศสได้สร้างทฤษฎีต่างๆ ขึ้นมาเพื่ออธิบายว่าคดีใดเป็นคดีปกครองหรือเป็นคดีอื่น ทฤษฎีในสมัยแรกๆ ที่มีอิทธิพลต่อศาลคือ ทฤษฎีการกระทำที่เป็นการใช้อำนาจ (acte d'autorité) และการกระทำที่เป็นการบริหารจัดการ (acte de gestion) ทฤษฎีนี้มีผลทำให้ศาลปกครองมีเขตอำนาจพิจารณาเฉพาะคดีที่เป็นการกระทำที่เป็นการใช้อำนาจเท่านั้น ซึ่งสัญญาที่รัฐทำกับเอกชนประเภทต่าง ๆ โดยหลักถือว่าเป็นการกระทำขอฝ่ายปกครองที่มีลักษณะเป็นการบริหารจัดการ ดังนั้น คดีเกี่ยวกับสัญญาทั้งหลายจึงไม่อยู่ในเขตอำนาจของศาลปกครอง ยกเว้นสัญญาบางประเภทที่กฎหมายกำหนดไว้ให้อยู่ในเขตอำนาจของศาลปกครอง เช่น สัญญาจ้างก่อสร้างและบำรุงรักษาอาคารและถาวรวัตถุของรัฐ ส่วนสัญญาสัมปทานบริการสาธารณะซึ่งไม่มีกฎหมายกำหนดถึงเขตอำนาจของศาลโดยหลักจึงต้องอยู่ในเขตอำนาจศาลยุติธรรม แต่ศาลปกครองก็รับคดีประเภทนี้ไว้พิจารณามาโดยตลอด ทำให้เกิดปัญหาจนต้องสร้างทฤษฎีใหม่ คือ ทฤษฎีว่าด้วยอำนาจมหาชน (théorie de la puissance publique) และทฤษฎีว่าด้วยการบริการสาธารณะ (théorie du service public) ขึ้นมาในระบบกฎหมายปกครองเพื่อใช้แบ่งแยกว่าคดีใดมีลักษณะเป็นคดีปกครองที่จะอยู่ในเขตอำนาจของศาลปกครองหรือคดีใดเป็นคดีแพ่งที่จะอยู่ในเขตอำนาจของศาลยุติธรรม ซึ่งสัญญาของฝ่ายปกครองก็จะอยู่ภายใต้หลักเกณฑ์การแบ่งแยกดังกล่าว ทำให้สัญญาของฝ่ายปกครองแบ่งออกเป็นสัญญาทางปกครองและสัญญาทางแพ่งซึ่งอยู่ภายใต้ เขตอำนาจศาลต่างกันและกฎหมายที่ใช้บังคับก็แตกต่างกัน ดังนั้น จึงเห็นได้ว่าความคิดในเรื่องของสัญญาทางปกครองของฝรั่งเศสเกิดขึ้นจากระบบกฎหมายของประเทศนั้นนั่นเอง
สัญญาทางปกครองในระบบกฎหมายฝรั่งเศส > พัฒนาการของระบบสัญญาทางปกครอง

ในประเทศฝรั่งเศส มีการพัฒนาด้านกฎหมายมหาชนมากว่าร้อยปี และดังที่ได้กล่าวมาแล้วว่าแนวความคิดเกี่ยวกับสัญญาทางปกครองเป็นผลมาจาก คำพิพากษาของสภาแห่งรัฐ (ในฐานะศาลปกครองสูงสุด) ที่วางหลักไว้ สัญญาทางปกครองของฝรั่งเศสแบ่งออกเป็น ๒ ประเภท คือ ประเภทแรก สัญญาทางปกครองโดยการกำหนดของกฎหมาย ซึ่งจะมีกฎหมายกำหนดไว้โดยชัดแจ้งว่าสัญญาใดเป็นสัญญาทางปกครอง หรือในบางกรณีกฎหมายกำหนดโดยทางอ้อมว่าให้คดีเกี่ยวกับสัญญาประเภทนั้นอยู่ในอำนาจพิจารณาพิพากษาของศาลปกครอง ก็ต้องถือว่าเป็นสัญญาที่กฎหมายกำหนดให้อยู่ในอำนาจของศาลปกครองเช่นกัน เช่น สัญญาว่าจ้างเอกชนก่อสร้างหรือทำนุบำรุงอสังหาริมทรัพย์ที่ใช้เพื่อสาธารณประโยชน์ สัญญาให้ครอบครองสาธารณสมบัติของแผ่นดิน สัญญาขายอสังหาริมทรัพย์ของรัฐ สัญญากู้ยืมเงินโดยรัฐ เป็นต้น ในขณะที่สัญญาจัดหาเสบียงอาหารของทหาร และสัญญาให้เช่าที่ดินขององค์กรปกครองท้องถิ่นเพื่อเกษตรกรรมนั้น เป็นสัญญาที่กฎหมายกำหนดให้อยู่ในอำนาจของศาลยุติธรรม ประเภทที่สอง สัญญาทางปกครองโดยสภาพ ซึ่งเป็นกรณีที่เกิดจากการวางหลักของ ศาลปกครองเมื่อมีคดีขึ้นสู่การพิจารณาของศาล และศาลเห็นว่าสภาพและเนื้อหาของสัญญานั้นมีประโยชน์สาธารณะเกี่ยวข้องโดยตรง ศาลปกครองฝรั่งเศสได้วินิจฉัยเป็นบรรทัดฐานว่าสัญญาทางปกครองโดยสภาพจะต้องมีลักษณะ ๒ ประการ กล่าวคือ ประการแรก ได้แก่คู่สัญญาซึ่งจะต้องมีฝ่ายปกครองเป็นคู่สัญญาอย่างน้อยฝ่ายหนึ่งเสมอ ประการที่สอง ได้แก่วัตถุประสงค์ของสัญญาซึ่งจะต้องเป็นการให้คู่สัญญาอีกฝ่ายหนึ่งเข้าดำเนินการหรือเข้าร่วมดำเนินการบริการสาธารณะโดยตรง หรือได้แก่การที่เนื้อหาหรือข้อกำหนดของสัญญานั้นแสดงให้เห็นถึงลักษณะพิเศษอันเป็นการให้เอกสิทธิ์แก่ฝ่ายปกครองเหนือคู่สัญญาอีกฝ่ายหนึ่ง เช่น การกำหนดให้ฝ่ายปกครองมีสิทธิแก้ไขเปลี่ยนแปลงสัญญาหรือเลิกสัญญาได้โดยคู่สัญญาฝ่ายเอกชนไม่ต้องยินยอม เป็นต้น ทั้งนี้ เพื่อให้การจัดทำบริการสาธารณะของฝ่ายปกครองบรรลุผล
อย่างไรก็ตาม เพื่อให้เกิดความชัดเจนและเพื่อแก้ปัญหาข้อยุ่งยากที่ว่าสัญญาใดเป็นสัญญาทางปกครองหรือไม่ ซึ่งจะต้องฟ้องคดีให้ถูกศาล ประเทศฝรั่งเศสได้ออกประมวลกฎหมายพัสดุฉบับใหม่มีผลบังคับใช้เมื่อวันที่ ๗ มีนาคม ค.ศ. ๒๐๐๑ โดยกำหนดให้สัญญาทุกสัญญาที่ทำขึ้นตามประมวลกฎหมายพัสดุดังกล่าว เป็นสัญญาทางปกครองทั้งหมด ดังนั้น หลักที่ว่าสัญญาใดเป็นสัญญาที่มีข้อกำหนดที่แสดงถึงเอกสิทธิ์ของฝ่ายปกครองแล้ว ย่อมเป็นสัญญาทางปกครองจะมีที่ใช้น้อยลงอย่างมาก เพราะสัญญาของฝ่ายปกครองส่วนใหญ่จะทำตามประมวลกฎหมายพัสดุ ซึ่งก็นับว่า เป็นความสะดวกในการแบ่งแยกระหว่างคดีปกครองกับคดีแพ่ง
สัญญาทางปกครองในระบบกฎหมายฝรั่งเศส > ระบบของสัญญาทางปกครอง2

กระบวนการในการใช้สัญญาเป็นเครื่องมือในการจัดทำบริการสาธารณะของฝ่ายปกครองไม่ว่าจะเป็นสัญญาทางปกครองหรือไม่ อาจอยู่ภายใต้หลักเกณฑ์ในหลายเรื่องที่เหมือนกัน โดยเฉพาะอย่างยิ่งในขั้นตอนการเข้าทำสัญญา แต่ส่วนที่แตกต่างกันชัดเจนก็คือผลของสัญญา สำหรับเรื่องแบบของสัญญานั้น โดยปกติแล้วจะทำเป็นลายลักษณ์อักษร เพราะกฎหมายหรือระเบียบข้อบังคับของฝ่ายปกครองกำหนดไว้ ทั้งนี้ มิได้หมายความว่าฝ่ายปกครองจะทำสัญญากับเอกชนด้วยวาจาไม่ได้ ดังนั้น จึงต้องพิจารณาว่าถ้ามีกฎหมายกำหนดแบบของสัญญาไว้ สัญญานั้นจะต้องทำตามแบบดังกล่าว แต่ถ้าระเบียบของฝ่ายปกครองกำหนดให้ฝ่ายปกครองต้องทำสัญญาใดเป็นหนังสือและฝ่ายปกครองไปทำด้วยวาจาไม่ว่าจะเป็นสัญญาประธานหรือสัญญาแก้ไข เพิ่มเติมสัญญาประธานที่ทำเป็นหนังสือ ก็ต้องพิจารณาว่าระเบียบนั้นใช้บังคับกับคู่สัญญาที่เป็นบุคคลภายนอกหรือไม่ ถ้ามุ่งหมายใช้ในฝ่ายปกครอง สัญญาที่ทำด้วยวาจานั้นก็มีผลสมบูรณ์
สัญญาทางปกครองในระบบกฎหมายฝรั่งเศส > ระบบของสัญญาทางปกครอง2 > ผลของสัญญาทางปกครอง

ผลของสัญญาทางปกครองจะมีลักษณะหลายประการที่แตกต่างจากสัญญาทางแพ่ง ศาลปกครองฝรั่งเศสโดยเฉพาะอย่างยิ่งสภาแห่งรัฐได้สร้างและพัฒนาระบบเฉพาะสำหรับสัญญาทางปกครองขึ้นมาใน ๓ กรณีที่สำคัญ ดังต่อไปนี้
คู่สัญญาฝ่ายเอกชนต้องปฏิบัติตามสัญญาด้วยตนเอง ในสัญญาทางปกครอง คุณสมบัติของคู่สัญญาถือเป็นสาระสำคัญของสัญญา คู่สัญญาฝ่ายเอกชนจึงต้องดำเนินการหรือปฏิบัติตามสัญญาด้วยตนเอง ทั้งนี้ เพื่อเป็นหลักประกันว่าการจัดทำบริการสาธารณะซึ่งเป็นภารกิจของฝ่ายปกครอง จะได้บรรลุผล ดังนั้น ฝ่ายปกครองจึงมักกำหนดกระบวนการคัดเลือกคู่สัญญาฝ่ายเอกชนด้วยวิธีการที่ละเอียดรอบคอบโดยเน้นคุณสมบัติของผู้ที่จะเข้ามาเป็นคู่สัญญา ว่าจะสามารถดำเนินการตามสัญญาได้ตลอดรอดฝั่งหรือไม่ เพื่อมิให้เกิดปัญหาการทิ้งงานหรือปัญหาอื่นใดในภายหลัง อันอาจส่งผลกระทบต่อความต่อเนื่องของการบริการสาธารณะ ด้วยเหตุนี้การโอนสิทธิตามสัญญาให้แก่บุคคลอื่น เพื่อเข้ามาปฏิบัติตามสัญญาแทน คู่สัญญาที่ได้รับคัดเลือกนั้นจะกระทำมิได้ เว้นแต่จะได้รับความยินยอมจากคู่สัญญาฝ่ายปกครองก่อน อันจะต่างกับสัญญาทางแพ่งในเรื่องจ้างทำของที่ผู้รับจ้างจะเอาการที่รับจ้างทั้งหมดหรือแบ่งการแต่บางส่วนไปให้ผู้รับจ้างช่วงทำอีกทอดหนึ่งก็ได้ เว้นแต่สาระสำคัญแห่งสัญญานั้นจะอยู่ที่ความรู้ความสามารถของตัวผู้รับจ้าง (ประมวลกฎหมายแพ่งและพาณิชย์มาตรา ๖๐๗) ทั้งนี้ เพื่อป้องกันมิให้คู่สัญญาฝ่ายเอกชนเข้ามาเป็นตัวกลางหรือนายหน้าทำสัญญากับรัฐแล้วโอนสิทธิตามสัญญาให้แก่เอกชนรายอื่นเพื่อแสวงหาผลกำไรอีกต่อหนึ่ง อย่างไรก็ดี ในกรณีที่โดยสภาพแล้วคู่สัญญาฝ่ายเอกชนไม่อาจปฏิบัติตามสัญญาทั้งหมดทุกขั้นตอนด้วยตนเองได้ ฝ่ายปกครองก็จะวางข้อกำหนดในสัญญาให้มีความยืดหยุ่นมากขึ้น ดังจะเห็นได้จากกรณีสัญญาจ้างเอกชนก่อสร้างอาคารหรือถาวรวัตถุของรัฐ เช่น อาคารสำนักงานหรือถนน ซึ่งเป็นไปได้ยากที่เอกชนจะดำเนินการด้วยตนเองได้ทั้งหมด โดยเฉพาะในส่วนของอุปกรณ์หรือวัสดุที่จะนำมาใช้ในการก่อสร้าง หรือในส่วนของงานระบบ (ไฟฟ้า สุขาภิบาล ฯลฯ) จึงมีความจำเป็นต้องซื้อจากบุคคลอื่นหรือจ้างบุคคลอื่นมาดำเนินการในส่วนดังกล่าวโดยทั่วไป สัญญาสัมปทานต่าง ๆ ของไทยมักจะกำหนดในข้อสัญญาว่า หากคู่สัญญาจะโอนสิทธิและหน้าที่ตามสัญญาให้แก่ผู้อื่นต้องได้รับความยินยอมหรือหนังสืออนุญาตจากคู่สัญญาฝ่ายรัฐก่อน ซึ่งหลักการนี้ได้รับการยอมรับมาตั้งแต่สมัยเริ่มต้นของการให้สัมปทานแล้ว เช่น ในการพระราชทานพระบรมราชานุญาตให้นายโยวากิม แครซี่ และนายยม ขุดคลองในสมัยรัชกาลที่ ๕ การโอนสิทธิและหน้าที่ต้องได้รับความยินยอมจากผู้อนุญาตก่อน ส่วนสัญญามอบหมายให้เอกชนจัดทำบริการสาธารณะประเภทต่าง ๆ ก็มักจะกำหนดในข้อสัญญาเช่นกันว่าหากคู่สัญญาจะโอนสิทธิและหน้าที่ตามสัญญาให้ผู้อื่นต้องให้คู่สัญญาฝ่ายรัฐอนุญาตก่อน และถึงแม้จะมีการอนุญาต คู่สัญญาฝ่ายเอกชนก็ยังต้องรับผิดชอบต่อคู่สัญญาฝ่ายรัฐในการปฏิบัติตามสัญญาของผู้รับช่วงงานนั้นไปทำซึ่งเป็นหลักเดียวกับหลักในกฎหมายแพ่ง ซึ่งผู้รับจ้างยังคงต้องรับผิดเพื่อความประพฤติหรือความรับผิดอย่างใด ๆ ของผู้รับจ้างช่วง (ประมวลกฎหมายแพ่งและพาณิชย์ มาตรา ๖๐๗)
ดูเพิ่ม

นันทวัฒน์ บรมานันท์.สัญญาทางปกครอง.กรุงเทพมหานคร : สำนักพิมพ์วิญญูชน,2546 .
บุบผา อัครพิมาน.สัญญาทางปกครอง : แนวคิดและหลักกฎหมายของฝรั่งเศสและของไทย.กรุงเทพฯ : สวัสดิการด้านการฝึกอบรม สำนักงานศาลปกครอง,2545.
สายธารหัวใจ

| สายธารหัวใจ |
| --- | --- |
ประเภท: ละครโทรทัศน์
เค้าโครงจาก: สายธารหัวใจ (นวนิยาย)
เขียนโดย: วาสนา
บทโดย: 2560 : คนเขียนเงา
กำกับโดย: 2543 : ฐาปกรณ์ ดิษยนันทน์ 2560 : ชนะ คราประยูร
ผู้กำกับศิลป์: 2560 : เจษฎา จันทรา
แสดงนำ: 2560 เจมส์ มาร์ ชาลิดา วิจิตรวงศ์ทอง คารีสา สปริงเก็ตต์ อเล็กซ์ เรนเดลล์ พริมา พันธุ์เจริญ
ผู้ประพันธ์ดนตรีแก่นเรื่อง: 2560 เรืองกิจ ยงปิยะกุล ปัญญา ปคูณปัญญา ณรงค์วิทย์ เตชะธนะวัฒน์ ปรเมศวร์ เหมือนสนิท
ดนตรีแก่นเรื่องเปิด: 2560 "ถ้าคนจะรัก" – เจมส์ มาร์
ดนตรีแก่นเรื่องปิด: 2560 "สายน้ำในหัวใจ" – คิว วงฟลัวร์, อาริศา หอมกรุ่น
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 2560 : 11
การผลิต
ผู้อำนวยการผลิต: 2560 : ณัฐพงศ์ เหมือนประสิทธิเวช
ผู้ลำดับภาพ: 2560 บริษัท ด็อก แบค ดี จำกัด
กล้อง: 2560 สายแนน สมรอด ธีรวุฒิ สุขถนอม วงศกร พรพิพัฒน์
ความยาวตอน: 2560 : ~150 นาที / ตอน
บริษัทผู้ผลิต: 2560 บริษัท เมคเกอร์ กรุ๊ป จำกัด
ออกอากาศ
เครือข่าย: 2543 สถานีโทรทัศน์สีกองทัพบกช่อง 7 2560 สถานีโทรทัศน์ไทยทีวีสีช่อง 3
ออกอากาศ: 1 พฤศจิกายน ค.ศ. 2017 (2017-11-01) – 6 ธันวาคม ค.ศ. 2017 (2017-12-06) 18 กรกฎาคม ค.ศ. 2019 (2019-07-18) – 6 สิงหาคม ค.ศ. 2019 (2019-08-06) (รีรัน)
สายธารหัวใจ เป็นละครโทรทัศน์ แนวโรแมนติกและดราม่า ดัดแปลงจากนวนิยายชื่อเดียวกัน ประพันธ์โดย วาสนา ออกอากาศครั้งแรกเมื่อปี พ.ศ. 2543 ทางสถานีโทรทัศน์สีกองทัพบกช่อง 7 นำแสดงโดย มณฑล จิรา, อิศริยา สายสนั่น, เมย์ เฟื่องอารมย์ และราโมน่า ซาโนลารี่ ผลิตโดย กันตนา กำกับการแสดงโดย ฐาปกรณ์ ดิษยนันทน์
ต่อมาในปี พ.ศ. 2560 ได้ถูกนำมาสร้างอีกครั้ง โดยบริษัท เมคเกอร์ กรุ๊ป จำกัด นำแสดงโดย เจมส์ มาร์, ชาลิดา วิจิตรวงศ์ทอง, คารีสา สปริงเก็ตต์, อเล็กซ์ เรนเดลล์ และพริมา พันธุ์เจริญ ออกอากาศทางสถานีโทรทัศน์ไทยทีวีสีช่อง 3 ทุกวันพุธ–พฤหัสบดี เวลา 20.20–22.50 น. ตั้งแต่วันที่ 1 พฤศจิกายน – 6 ธันวาคม พ.ศ. 2560 หลังจากนั้นได้ถูกนำกลับมาเผยแพร่อีกครั้ง (รีรัน) ทางช่อง 3 เอสดี ทุกวันจันทร์–ศุกร์ เวลา 11.45–13.45 น. เริ่มตั้งแต่ 18 กรกฎาคม – 6 สิงหาคม พ.ศ. 2562
เรื่องย่อ

ณรังค์ เด็กกำพร้าที่ถูก หม่อมเจ้าแม้นเทพ จงสวัสดิ์ นำมาเลี้ยงดูในฐานะคนในวังจงสวัสดิ์ เขาเติบโตมาโดยมีประคอง ข้ารับใช้คนเก่าแก่ และอนุภรรยาของท่านชายแม้นเทพ เป็นคนเลี้ยงดูและอบรมสั่งสอน ซึ่งประคองมีลูกสาวที่เกิดจากท่านชายแม้นเทพคนหนึ่ง คือ ละมุล โดยณรังค์รักและเอ็นดูละมุลเหมือนน้องแท้ ๆ แต่ละมุลกลับแอบรักณรังค์ และเก็บไว้ในใจโดยไม่เคยบอกใคร
หม่อมราชวงศ์หญิงปฐวี จงสวัสดิ์ ธิดาสาวคนเดียวของท่านชายแม้นเทพที่เป็นที่เชิดหน้าชูตา เธอและณรังค์มีใจให้กัน แต่ท่านชายแม้นเทพไม่ยอมรับณรังค์ จึงส่งเขาไปเรียนต่อต่างประเทศเพื่อให้ห่างจากลูกสาว เมื่อณรังค์กลับมา ก็พบว่าท่านชายแม้นเทพ และวังจงสวัสดิ์มีหนี้สิน อีกทั้งโรงแรมเดอะแกรนด์รอยัลของครอบครัวจงสวัสดิ์ก็กำลังมีปัญหา ณรังค์จึงจำเป็นต้องเข้ามาช่วยบริหารโรงแรมเพื่อทดแทนบุญคุณ ทำให้เขาได้เจอกับ สิริกันยา โดยเธอได้สมัครเข้ามาทำงานในตำแหน่งเลขานุการของสุนันทา หุ้นส่วนคนสำคัญของโรงแรม สิริกันยาเป็นคนสู้คน กล้าพูดกล้าทำ ทางบ้านมีฐานะยากจน กำลังหนีเจ้าหนี้ และอาศัยอยู่กับย่าเพียงลำพัง
เกียรติศักดิ์ เจ้าหนี้ของท่านชายแม้นเทพ ก็ได้บังคับให้คุณหญิงปฐวีแต่งงานกับตนเพื่อปลดหนี้ แต่คุณหญิงปฐวีไม่เคยลืมณรังค์ และคอยกำจัดผู้หญิงทุกคนที่เข้าใกล้เขา โดยเฉพาะสิริกันยา คนที่ณรังค์มีใจให้ ทำให้เมื่อเกียรติศักดิ์รู้ว่าในใจคุณหญิงปฐวีมีแต่ณรังค์ เขาจึงเริ่มทำร้ายณรังค์ และทุกคนที่ทำให้คุณหญิงปฐวีไม่พอใจ
ด้านประคองเองก็ต้องการให้ละมุลได้สิทธิ์ในฐานะลูกสาวของท่านชายแม้นเทพ จึงทำทุกวิถีทางเพื่อให้ละมุลได้มรดกเป็นวังจงสวัสดิ์ และสนับสนุนให้ลูกสาวแต่งงานกับณรังค์ เพราะเขาเป็นคนเดียวที่ประคองไว้ใจ และมั่นใจ ในขณะเดียวกัน คุณครูสวัสดิ์ ซึ่งเป็นเพื่อนครูที่แอบชอบละมุลอยู่ ก็รับรู้ว่าละมุลแอบชอบณรังค์ แต่เขาก็พร้อมที่จะอยู่เคียงข้างและเป็นที่ปรึกษาให้ละมุล
รายชื่อนักแสดง

| ปี พ> ศ. | พ> ศ. 2543 | พ> ศ. 2560 |
| --- | --- | --- |
| สถานีออกอากาศ | สถานีโทรทัศน์สีกองทัพบกช่อง 7 | สถานีโทรทัศน์ไทยทีวีสีช่อง 3 |
| บริษัทผู้ผลิต | กันตนา | บริษัท เมคเกอร์ กรุ๊ป จำกัด |
| บทโทรทัศน์ | คนหลังม่าน | คนเขียนเงา |
| ผู้กำกับการแสดง | ฐาปกรณ์ ดิษยนันทน์ | ชนะ คราประยูร |
ตัวละคร: นักแสดงหลัก
| ณรังค์​ จงสวัสดิ์ ณ อยุธยา (2543) ณรังค์​ จงสวัสดิ์ / ณะ (2560) | มณฑล จิรา | เจมส์ มาร์ |
| ศิริกัญญา (2543) สิริกันยา / กันยา (2560) | อิศริยา สายสนั่น | ชาลิดา วิจิตรวงศ์ทอง |
| หม่อมราชวงศ์หญิงปฐวี จงสวัสดิ์ / คุณหญิงปฐวี | ราโมน่า ซาโนลารี่ | คารีสา สปริงเก็ตต์ |
| หม่อมราชวงศ์หญิงละไม จงสวัสดิ์ (2543) ละมุล เกิดคุณา / หม่อมราชวงศ์หญิงละมุล จงสวัสดิ์ (2560) | เมย์ เฟื่องอารมย์ | พริมา พันธุ์เจริญ |
| ทิพยางค์ | กรกช  จำปาดิษฐ์ |  |
| คุณครูสวัสดิ์ ศาสตร์ประสิทธิ์ | อภิชาติ พัวพิมล | อเล็กซ์ เรนเดลล์ |
| เกียรติศักดิ์ ทรัพย์ธนสารไพบูลย์ | เกริก ชิลเลอร์ | รังสิต ศิรนานนท์ |
| หม่อมเจ้าแม้นเทพ จงสวัสดิ์ | รุจน์ รณภพ | ชาตโยดม หิรัณยัษฐิติ |
| ประคอง (2543)  / อีประคอง (2560) | กาญจนาพร ปลอดภัย | สรวงสุดา ลาวัณย์ประเสริฐ |
ตัวละคร: นักแสดงสมทบ
| ศรีนวล (ย่าของสิริกันยา) | จุรี โอศิริ | ทัศน์วรรณ เสนีย์วงศ์ ณ อยุธยา |
| อ๋อง (เพื่อนของณรังค์) |  | คณิน สแตนลีย์ |
สุนันทา: เพ็ญพักตร์ ศิริกุล
| วิเชียร |  | ปริญญ์ วิกรานต์ |
| ไพโรจน์ |  | โฆษวิส ปิยะสกุลแก้ว |
| หวาน |  | ราตรี วิทวัส |
| ลุงชม |  | ไกรลาศ เกรียงไกร |
| ชื่น |  | วิมลพันธ์ ชาลีจังหาญ |
| สีดา |  | บุศราภรณ์ หงส์ธัญญศวัส |
ตัวละคร: นักแสดงรับเชิญ
| คุณหญิงแขไข |  | มยุรฉัตร เหมือนประสิทธิเวช |
| ยิ่งยศ |  | ทรงสิทธิ์ รุ่งนพคุณศรี |
| กำธร ทรัพย์ธนสารไพบูลย์ (พ่อของเกียรติศักดิ์) |  | ทนงศักดิ์ ศุภการ |
| แม่ของครูสวัสดิ์ |  | นัฏฐา ลอยด์ |
| หม่อมช้องนาง จงสวัสดิ์ ณ อยุธยา |  | วิชุดา พินดั้ม |
| ใจดี (เลขาฯ ของสุนันทา) |  | จรรยา ธนาสว่างกุล |
| กนกอร |  | ลลิตา ไพศาล |
| ครูอรวรรณ / ต้อย |  | ฐิจิภัสร์ ศรีคงณัฐกุล |
| ก้อง |  | นัตธนนท์ ปิ่นโรจน์กีรติ |
| ณรังค์ จงสวัสดิ์ (วัยเด็ก) |  | กฤตณัฐ ณ ลำเลียง |
| หม่อมราชวงศ์หญิงปฐวี จงสวัสดิ์ (วัยเด็ก) |  | มาริลิน เคท การ์ดเนอร์ |
| ละมุล เกิดคุณา (วัยเด็ก) |  | ชนัญญา เลิศวัฒนามงคล |
เพลงประกอบละคร > พ.ศ. 2543

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "ให้กันได้ไหมเธอ" | ธีรพงศ์ สวาสดิ์วงศ์ | ธีรพงศ์ สวาสดิ์วงศ์ | ปิยะรัฐ กัลย์จาฤก | 3:22 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 12:49 |
เพลงประกอบละคร > พ.ศ. 2560

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "ถ้าคนจะรัก" | มณฑวรรณ  ศรีวิเชียร | เรืองกิจ  ยงปิยะกุล | เจมส์ มาร์ | 3:40 |
| 2. | "สายน้ำในหัวใจ" | ปัญญา ปคูณปัญญา | ปัญญา ปคูณปัญญา | คิว วงฟลัวร์ อาริศา หอมกรุ่น | 5:08 |
| 3. | "เมื่อไหร่ถึงจะเป็นฉัน" | ณรงค์วิทย์ เตชะธนะวัฒน์ | ปรเมศวร์ เหมือนสนิท | อาริศา หอมกรุ่น | 4:01 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 12:49 |
แหล่งข้อมูลเพิ่มเติม

ฟีดแบคคนดู สายธารหัวใจ ตอนแรก สามีแห่งชาติกลับมาแล้ว
เลือกใครดี?! มิ้นต์-คาริสา-พริม 3 สาวต่างสไตล์ เตรียมคว้าใจ เจมส์ มาร์ ใน สายธารหัวใจ
เจ้าพระอัคร์บุตร (บุญมี รามางกูร)

| เจ้าพระอัคร์บุตร (บุญมี รามางกูร) |
| --- | --- |

ขุนโอกาส (เจ้าโอกาส) เมืองธาตุพนม, กรมการกองบ้านธาตุพนม, กรมการเมืองคำเกิด
 
ข้อมูลส่วนบุคคล
เกิด: ธาตุพนม
เสียชีวิต: เวียงจันทน์
ศาสนา: ศาสนาพุทธ

พระอัคร์บุตร (บุญมี รามางกูร) หรือเจ้าพระอัคร์บุตรบุญมี อดีตกรมการกองข้าอุปัฏฐากพระมหาธาตุพนมหรือกองบ้านธาตุพนม ต่อมาได้ลี้ภัยการเมืองท้องถิ่นไปเป็นเจ้าเมืองหรือขุนโอกาสธาตุพนมคนแรกและเป็นผู้ตั้งเมืองธาตุพนมที่ฝั่งซ้ายแม่น้ำโขงในสมัยอินโดจีนของฝรั่งเศสเมื่อ พ.ศ. ๒๔๖๑ ซึ่งเป็นช่วงเวลาเพียงไม่กี่เดือน เนื่องจากฝรั่งเศสต้องการเอาใจบรรดาเจ้านายลาวริมฝั่งโขงที่ข้ามไปรับราชการอยู่ด้วย (หากนับรวมเจ้าเมืองหรือขุนโอกาสธาตุพนมที่ฝั่งขวาตั้งแต่ พ.ศ. ๒๓๒๕ ลงมาจะเป็นเจ้าเมืองคนที่ ๕) โดยมีศูนย์กลางการปกครองขนาดเล็กที่บ้านด่านปากเซ เมืองหนองบก แขวงคำม่วน ต่อกับบ้านปากเซบั้งไฟ เมืองไซบูลี แขวงสะหวันนะเขด พระอัคร์บุตรมีนามเดิมว่าท้าวสุวัณณบุญมี ในเอกสารพื้นเมืองพระนมออกนามว่าราชาเจ้าโอกาส คัมภีร์สังกาสธาตุพระนมและมหาสังกาสธาตุพระนมโคดมเจ้าออกนามเต็มว่าพระมหาสมเด็จราชาธาตุพระนมบุรมมราชาเจดีย์มหาคุณ ส่วนเอกสารพื้นพระบาทใช้ชาติหรือพื้นพระยาธัมมิกราชออกนามว่าเจ้าพระอัครบุตรสุตสุวัณณบุญมีหรือพระเจ้าอัครบุตราสุวัณณะและออกนามเต็มว่าพระมหาสมเด็จราชาธาตุพระนมบุรมเจดีย์มหาบุญ หลังเป็นเจ้าเมืองธาตุพนมได้ออกไปเป็นที่ปรึกษาราชการเมืองคำเกิด แขวงบอลิคำไซ นับว่าเป็นผู้ดำรงนามยศพระอัคร์บุตรคนแรกและคนเดียวของธาตุพนม ซึ่งเป็นตำแหน่งในระบบอาญาสี่ของหัวเมืองขนาดเล็กที่เทียบเท่าเมืองชั้นจัตวาหรือระดับกอง ทั้งเป็นต้นสกุลบุคคละ (บุคละ) หรือบุคคละวิเศษ และสกุลรามางกูร ณ โคตะปุระ ของอำเภอธาตุพนม เมื่อ พ.ศ. ๒๔๐๓ เคยเป็นหนึ่งในเจ้านายลาวที่เข้าร่วมขบวนการผู้มีบุญองค์มั่นจากการสนับสนุนขององค์พระบาทและองค์ขุดจึงตั้งตนเป็นพระยาธรรมิกราชเพื่อต่อต้านอำนาจปกครองของสยาม หลังได้รับการอุปถัมภ์จากฝรั่งเศสแล้วได้เปลี่ยนไปเข้าร่วมขบวนการต่อต้านการปกครองของฝรั่งเศส และใช้ชีวิตบั้นปลายที่นครหลวงเวียงจันทน์จนถึงแก่กรรม
ประวัติ

พระอัคร์บุตร (บุญมี) เป็นบุตรคนแรกของเจ้าพระรามราชปราณีฯ (ศรี) หรือแสนกางน้อยสีมุงคุรขุนโอกาสเมืองธาตุพนมลำดับที่ ๒ กับนางบุษดีบ้านชะโนดเมืองบังมุก เป็นหลานปู่ของเจ้าพระรามราชฯ (ราม) ขุนโอกาสเมืองธาตุพนมลำดับที่ ๑ จากราชวงศ์เวียงจันทน์กับนางยอดแก้วสีบุนมาแห่งจำปาสัก หลังการปราชัยของสงครามพระเจ้าอนุวงศ์ใน พ.ศ. ๒๓๗๑ เมืองธาตุพนมถูกทำลายจากการตั้งทัพของเมืองอุบลราชธานีภายใต้การบังคับบัญชาของสยามเพื่อข้ามไปตีหัวเมืองลาวตอนกลางคือเมืองซุมพร (จำพอน) พ้อง (ฟ้อง) พะลาน มหาไซ (มหาไชยกองแก้ว) พีน (กิวพิน) นอง ซะโปน (ตะโปน) เป็นต้น จึงไร้เจ้าเมืองหรือขุนโอกาสปกครอง ฝ่ายพระอัคร์บุตร (บุญมี) ได้พยายามอ้างสิทธิปกครองกองข้าโอกาสพระธาตุพนมเป็นลำดับที่ ๓ ต่อจากบิดาแต่ไม่เป็นผลสำเร็จ โดยตำแหน่งตกไปเป็นของพระปราณีศรีมหาพุทธบริษัท (เมฆคำทิพย์) ลูกพี่ลูกน้องซึ่งเป็นบุตรของพี่สาวบิดาจนถูกยุบลงเป็นกองควบคุมข้าเลกพระมหาธาตุพนม ต่อมาเนื่องจากปัญหาการเมืองท้องถิ่นคือการล่าอาณานิคมของฝรั่งเศสและการลดอำนาจจากสยาม ตลอดจนการขัดแย้งผลประโยชน์ระหว่างกลุ่มมูลนายธาตุพนมและปัญหากบฏผีบุญอีสาน ดังนั้นก่อนการปฏิรูปการปกครองเป็นระบบมณฑลเทศาภิบาลใน พ.ศ. ๒๔๔๓-๔๔ พระอัคร์บุตรและพรรคพวกจึงนำกำลังขบวนการผู้มีบุญเข้าชิงปกครองกองข้าเลกพระมหาธาตุพนมบางส่วนจากญาติสนิทคือพระพิทักษ์เจดีย์ (ถง) นายกองบ้านธาตุพนมลำดับที่ ๕ ซึ่งถูกสนับสนุนจากสยาม อย่างไรก็ตามก่อนเหตุการณ์นี้ยังพบว่าพระอัคร์บุตร (บุญมี) ได้เตรียมแผนการสร้างฐานอำนาจในหมู่ข้าอุปัฏฐากพระธาตุพนมและตั้งตนขึ้นครองธาตุพนมมาตั้งแต่ พ.ศ. ๒๔๐๔ (จ.ศ. ๑๒๒๒) ก่อนแล้วโดยคัมภีร์สังกาสธาตุพระนมระบุว่า "...จุลสังกาสราซาได้ ๔ (๒) ฮ้อย ๒๐ ๒ ตัว ปีเปิกยี่ เดือน ๑๐ ๑ เพ็ง วัน ๔ ปีกัดไค้ ยามเที่ยงคืน อาคคัตตรืกษ์ถือซาว ๗ ลูก อันพระมาหาสมเด็จราซาธาตุพระนมบุรมราซาเจดีย์มหาคูร ยังมีพระยาตน ๑ ก็ถือเอาคุณสีลมาสั่งสอนสัมณพราหมณ์เจ้าทั้งหลายแลอาคมหาเสนาท้าวพระยาขุนหมื่นหลวงเมืองประซานาสัตตินิกรซาวบ้านซาวเมืองทั้งหญิงซายน้อยใหญ่ทั้งหลาย..." ต่อมาพระอัคร์บุตร (บุญมี) ยังเกิดความวิวาทบาดหมายกันขึ้นกับพระปราณีศรีมหาพุทธบริษัท (เมฆทองทิพย์) และพระอุปราชา (เฮือง) ผู้เป็นน้องร่วมบิดามารดาซึ่งมีสาเหตุจากทั้ง ๓ คนพยายามแย่งชิงข้าเลกอุปัฏฐากพระธาตุพนมจนลือว่าพระอัคร์บุตร (บุญมี) จะต้องความผิดทางราชการจึงอพยพหลับหนีจากธาตุพนมอยู่ในความคุ้มครองของฝรั่งเศสพร้อมกับว่าที่พระยาพนมนครานุรักษ์ (จันทร์ทองทิพย์ มังคละคีรี) เจ้าเมืองนครพนม ขุนสฤษดิ์เรณู (ไชยสาร บัวสาย) ยกกระบัตรเมืองเรณูนคร และราชวงศ์พรหมบุตร (บุญเที่ยง รามางกูร) น้องชายร่วมบิดามารดา ฝ่ายฝรั่งเศสจึงเอาใจโดยตั้งขึ้นเป็นขุนโอกาสหรือเจ้าเมืองธาตุพนมเพียงในนามเมื่อ พ.ศ. ๒๔๖๑ โดยปกครองกองข้าโอกาสพระธาตุพนมไม่กี่หมู่บ้านในพื้นที่ปากเซบั้งไฟ ต่อมาจึงให้ย้ายไปเป็นกรมการเมืองคำเกิดในฐานะที่ปรึกษาราชการระหว่างชายแดนลาว-เวียดนามชั่วคราว ภายหลังจึงอพยพมาตั้งภูมิลำเนาที่นครหลวงเวียงจันทน์เป็นการถาวร ระหว่างเป็นกรมการเมืองคำเกิดนั้นได้สมรสกับหม่อมบัวสีธิดาของเพี้ยทิพพะสอน (สุวัณณกุมมาร สุวันนะพักดี) กับนางบัวมะนีหลานปู่หลานย่าของเจ้าอุปฮาตเมืองคำเกิดกับนางคำด้วง ระหว่างอาศัยที่เวียงจันทน์พระอัคร์บุตร (บุญมี) เคยเดินทางเยี่ยมเยือนญาติพี่น้องที่ธาตุพนมไม่เกิน ๓ ครั้ง
ถึงแก่กรรม

หลังอพยพอยู่เวียงจันทน์ได้มีภรรยาอีก 8 ท่านและค้าขายจนร่ำรวย เมื่อถึงแก่กรรมได้ประกอบพิธีศพเรียบง่ายเนื่องจากตรงกับช่วงวิกฤตการณ์การเมืองลาว พระอุปราชา (เฮือง) ผู้น้องพาญาติบางส่วนร่วมงานศพที่เวียงจันทน์ หลังเสร็จพิธีได้พาท้าวสุวันนะคำมีบุตรท่านสุดท้ายของพระอัคร์บุตรที่เกิดกับหม่อมบัวสีกลับมาเลี้ยงดูที่ธาตุพนมและรับเป็นบุตรบุญธรรม
หม่อมและบุตรธิดา

พระอัคร์บุตรมีหม่อมปรากฏในสำเนาเอกสารลำดับสายสกุลของนายคำมี รามางกูร อักษรลาว รวม 17 ท่าน ชาวคำเกิด 3 ท่านคือหม่อมบัวสี สุวันนะพักดี หม่อมแก้วปับพาน หม่อมสีกะเสิมสุก ชาวธาตุพนม 2 ท่านคือหม่อมวัน หม่อมโผน (บ้านหัวบึง) ชาวท่าแขก 4 ท่านคือหม่อมเคือวัน หม่อมผ่อง หม่อมเนือด หม่อมต่อนคำ ชาวเวียงจันทน์ 8 ท่านคือหม่อมถ่อนแก้ว (ธิดาพระยาจันทะฮด) หม่อมพิดสะไหม (คุ้มโสกป่าหลวง) หม่อมสีเกิด หม่อมจำเลิน (บ้างเขียนหม่อมจำเลิด) หม่อมนอง หม่อมสายบัวคำ หม่อมหนูน และหม่อมหนูสุ่น มีบุตรธิดาต่างมารดาปรากฏในเอกสารเดียวกัน 29 ท่านคือพระบำรุงพระนมเจดีย์ศรีมหาบริษัท (ท้าวเทบปะจิด) รักษาราชการบ้านธาตุพนม บรรดาศักดิ์เดิมที่พระพิทักษ์เจดีย์นายกองบ้านธาตุพนม, ท้าวโพธิสารพินิต (ท้าวอินทะวงส์) กรมการบ้านธาตุพนม, ท้าวไชยสุริยวงศ์ (ท้าวไซยะวงศ์) กรมการบ้านธาตุพนม, หลวงพระศรีอรรคฮาต (ท้าวสุวันนะพมมา) กรมการบ้านธาตุพนม, พระยาโพธิ์สาราช (ท้าวพมมะพุทธา) เจ้าเมืองเซบั้งไฟคนแรก บรรดาศักดิ์เดิมที่หลวงโพสาลาดปลัดกองบ้านธาตุพนม, เพี้ยพรหมวงสา (ท้าวสุวันนะวงสา) กรมการบ้านธาตุพนม, หมื่นสีลาสำมาทานวัตริ์ (ท้าวสุวันนะสีลา) กำนันตำบลธาตุพนมคนแรกขึ้นกับอำเภอเรณูนคร, ท้าวคำทาด, ท้าวคำเถิก, ท้าวคำกอง, ท้าวคำฮุย, ท้าวคำสิงหาน, ท้าวเจียงคำ, ท้าวอินทะซิด, ท้าวลามมะลาด, ท้าวอุดตมะ, ท้าวสุดทะนู, นางคำสี, นางคำดี, นางหล่ำ, นางเลิศ, นางข่ายสุวัน, นางจันทะบุดตี, นางจันทะนาลี, นางจันทะผุสดี, นางสิมมาลี, นางออละพิมพา, นายสุนีย์ กำนันตำบลธาตุพนมคนแรกหลังเลิกบรรดาศักดิ์ และนายคำมี (ท้าวสุวันนะคำมี) บุตรธิดาทั้งหมดตั้งรกรากที่เวียงจันทน์กับท่าแขกและกำเนิดในสกุลบุคคละ เฉพาะนายสุนีย์และนายคำมีเท่านั้นที่กลับมาอยู่อำเภอธาตุพนม หลังพระอุปราชา (เฮือง) น้องชายพระอัคร์บุตรตั้งสกุลรามางกูรจึงให้หลานทั้ง 2 ใช้สกุล ทายาทพระอัคร์บุตรจึงมีเพียง 2 สายเท่านั้นที่ใช้สกุลรามางกูร